Public procurement notice: Contract Notice
Published: 2021-10-27
Buyer: Városi Sportegyesület Dunakeszi
Country: HU
Contract type: Works
Procedure: Open procedure
CPV classification: 45200000: Building and civil engineering work | 45210000: Building construction work | 45212225 | 45223300 | 45231300
Submission deadline: 2021-11-23
Award criteria: The most economic tender

Technical requirements: Csarnoképülethez kapcsolódó összekötő folyosó és öltöző épület építése, csapadékvíz elvezetés kiépítése zárt csapadékcsatorna igénybevételével, előírt parkolóhelyek kialakítása feltáró út kiépítésével, közvilágítással, környezetrendezéssel.
A Sportcsarnoktól különálló öltöző épületrészben az MLSZ Infrastruktúra szabályzata alapján előírt funkciók, öltözőmennyiségek lettek figyelembe véve, szolgálva egyrészt a sportcsarnokot, másrészt a meglévő kültéri sportpályákat. Az öltözőépület két szintes monolit vasbeton vázszerkezet. A pillérek keresztmetszete 25×25 cm, 25×30 cm, illetve 30×30 cm az elhelyezkedéstől függően, a síklemez födémek szerkezeti vastagsága 20 cm, a külső terasznál 24 cm, a koporsófödém szerkezeti vastagsága 20 cm. Az öltöző földszinti és emeleti helyiségei egyaránt 282 m2 hasznos alapterületűek (azaz a kettő szint hasznos alapterülete együttesen: 564 m2). A fedett folyosó (nyaktag) monolit vasbeton vázszerkezet. A pillérek keresztmetszete 30×30 cm, a síklemez födém szerkezeti vastagsága 20 cm.
A jogszabály szerint előírt mennyiséget biztosító, újonnan létesítendő összesen 73+2akm db, beton térkő burkolatos parkoló. A belső parkoló megközelítését 6m pályaszélességű aszfalt pályaszerkezetű feltáró út biztosítja. A bejárattól 50m távolságon belül 2 db akadálymentes parkolóhely létesül. (115m3 AC 16 kopóréteg, 355m2 6cm térkő burkolat, 970m2 8cm térkő burkolat; összes térkőburkolat: 993 m2) A belső parkolóhoz közvilágítási hálózat kiépítése szükséges.
A csapadékvíz elvezetése zárt csatorna ill. mederburkoló elem felhasználásával, a Fő úti, Dunakeszi Önkormányzat tulajdonában álló zárt csapadékcsatornába történő bekötésével kerül megoldásra. (516m3 földmunka, 1167m2 dúcolás, 334fm DN200/315/400 csatorna fektetése, 207fm 40/70/50 cm burkolt mederelem elhelyezése)
Az akadálymentes környezet magába foglalja a főbejárathoz vezető „agóra”, a sportolói bejárat, valamint a sportcsarnok menti sétány „allé és parkoló burkolatai mentén tervezett környezet kialakítását, zöldfelület rendezését, öntözését, parkbútorok kihelyezését, napelemes lámpatestek installálását. A környezetrendezés során a meglévő funkciók, illetve a jelenlegi főépület kulturált összeköttetése is létrejön, emellett a tervezett kerítés körbeöleli a sportcsarnok épületét és a tervezett parkoló felületek nagy részét. (7979m2 finom tereprendezés, 165m2 járdaburkolat, 80db fa ültetése, 3820/4800db cserje ültetése, 2266db évelő ill. talajtakaró ültetése, 6922/1365m2 gyepesítés, 810m2 aut. öntözőrendszer, parki berendezések kiírás szerint)
Ajánlatkérő felhívja Ajánlattevők figyelmét, hogy a műszaki leírás, csak akkor hivatkozhat meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra, ha a szerződés tárgya indokolja. Az ilyen hivatkozás csak kivételesen fordulhat elő, ha nem lehetséges a szerződés tárgyának kellően pontos és érthető leírása.
Ilyenkor minden esetben az ilyen megnevezés esetén a „vagy azzal egyenértékű” kifejezést is érteni kell alatta, azaz az adott típussal egyenértékű teljesítést/ajánlatot is elfogad az Ajánlatkérő, ez esetben azonban az ajánlattevőnek ajánlatában műszaki dokumentációval alátámasztva be kell mutatnia az eltérést és az egyenértékűség fennállását.
A műszaki dokumentációban megadott paraméterek tekintetében Ajánlatkérő egyenértékűnek fogadja el azokat a megajánlásokat is, amelyek a megjelölt funkcionális paraméterek tekintetében azonos, vagy jobb tulajdonságokkal rendelkeznek.
Ha az ajánlattevő az ajánlatadás során nem tér el esetlegesen megjelölt ezen gyártmányoktól, típusoktól akkor erről kell benyújtani (nemleges tartalmú) nyilatkozatot.
A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 46.§ (4) bekezdése értelmében nem nyilvánítható érvénytelennek az ajánlat, amely megfelel valamely európai szabványt, európai műszaki engedélyt, közös műszaki előírásokat, nemzetközi szabványokat vagy valamely európai szabványügyi szervezet által létrehozott egyéb műszaki ajánlásokat átültető nemzeti szabványnak, ha ezek a leírások az Ajánlatkérő által megállapított teljesítményre, illetve funkcionális követelményekre vonatkoznak. Az ajánlattevő ajánlatában megfelelő módon, bármely megfelelő eszközzel köteles bizonyítani, hogy a szabványnak megfelelő termék, szolgáltatás vagy építési beruházás megfelel az Ajánlatkérő által meghatározott teljesítmény-, illetve funkcionális követelményeknek.
Opció 1: a Sólyom utcai 78 férőhelyes parkoló építése, csapadékcsatorna építés, közvilágítás átépítés, környezetrendezés. (55m3 AC 16 kopóréteg, 134m2 6cm térkő burkolat, 972m2 8cm térkő burkolat)
Opció 2: Sólyom utcai gyalogátkelő építése és közvilágításának biztosítása. (4m2 tartós burkolati jel festése, 17m2 6 cm vtg térkő burkolat építése)
Opció 3: bekötő út dobócentrum felé vezető szakaszának kivitelezése, csapadékcsatorna építés, közvilágítás kiépítés, környezetrendezés. (52m3 AC 16 kopóréteg)
Az opció lehívására a szerződéskötéssel egyidejűleg, de legkésőbb a szerződéskötést követő 30 napon belül kerül sor.
Az opcionális tételek teljesítési határideje: az opció lehívására nyitva álló határidőt követő 15 hónap, azaz az alapprojekt befejezési határideje.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdésben meghatározott kizáró okok hatálya alatt áll. Az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t kell előzetesen benyújtani a kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot nyújt be. A kizáró okok fenn nem állását igazoló dokumentumokat ajánlatkérő Kbt. 69. § (4) bek. szerinti felhívására kell benyújtani. A felhívott ajánlattevőnek a kizáró okok fenn nem állását a 321/2015. (X.30.) Korm. rendelet 1. § - 16.§-aiban foglaltak (továbbiakban: Kr.) szerint kell igazolnia. A Kbt. 62. § (1) k) pont kb) alpontjára vonatkozóan csatolni kell a 2017. évi LIII. törvény (a továbbiakban: Pmt) 3. § 38. pont a)-b) vagy d) alpontja szerint definiált valamennyi tényleges tulajdonosa nevének és lakóhelyének bemutatását. Ha nincs a Pmt 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot kell csatolni. (Kr. 8. § i) pont ib) alpont, illetve 10. § g) pont gb) alpont) (EKR Űrlap) A Kbt. 62. § (1) k) pont kc) alpontjára vonatkozóan csatolni kell az ajánlattevő nyilatkozatát arról, hogy van-e olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik; ha van ilyen szervezet, az ajánlattevő azt nyilatkozatban megnevezi (cégnév, székhely), továbbá nyilatkozik, hogy annak vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn (Kr. 8. § i) pont ic) alpont, illetve 10. § g) pont gc) alpont); (EKR Űrlap). Az ajánlatkérőnek a Kbt. 74. § (1) bek. b) pontja alapján ki kell zárnia az eljárásból azt az ajánlattevő vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az alkalmassági követelményeknek való megfelelés és a kizáró okok fenn nem állása igazolásának körében nem kérhető olyan igazolás benyújtása, amelyet ugyanazon ajánlatkérő részére a korábbi közbeszerzési eljárásban az EKR-ben elektronikus úton már benyújtásra került. Ebben az esetben a felkért gazdasági szereplő, nyilatkozik, hogy mely korábbi eljárásban benyújtott igazolást kéri figyelembe venni. A kizáró okokra vonatkozóan a közbeszerzés megkezdését megelőzően kiállított igazolások is benyújthatóak mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. (Kr. 1.§ (7) bek) A Kr. 1-8 és 10 § valamint a 13-16. § rend-ei is irányadók. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont], a kivitelezési munkákat végző gazdasági szereplőkre vonatkozóan: Alkalmatlan az építőipari kivitelezési tevékenységet végző gazdasági szereplő a szerződés teljesítésére, ha nem szerepel az Étv. szerinti, építőipari kivitelezési tevékenységet végzők névjegyzékében. Nem Magyarországon letelepedett gazdasági szereplő esetén alkalmatlan az az építőipari kivitelezési tevékenységet végző gazdasági szereplő a szerződés teljesítésére, ha nem szerepel a letelepedése szerinti ország nyilvántartásában, vagy nem rendelkezik a letelepedése szerinti országban előírt engedéllyel, jogosítvánnyal vagy szervezeti, kamarai tagsággal. Szakmai tevékenység végzésére vonatkozó alkalmasság igazolása: A 321/2015. (X. 30.) Korm.rend alapján az ajánlattevőnek ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a meghatározott alkalmassági követelményeknek. (Az ajánlatkérő elfogadja a IV. rész alfa szakaszának kitöltését.) A Kbt. 65. § (1) bekezdésének c) pontja és a 321/2015. (X. 30.) Korm. rendelet 26. § (1) bekezdésének a) pontja alapján a magyarországi letelepedésű az építőipari kivitelezési tevékenységet végző gazdasági szereplőknek szerepelniük kell az épített környezet alakításáról és védelméről szóló 1997. évi LXXVIII. törvény (Étv.) szerinti, építőipari kivitelezési tevékenységet végzők névjegyzékében. Az Étv. szerinti építőipari kivitelezési tevékenységet végzők névjegyzékében való szereplés tényét az ajánlatkérő ellenőrzi az ingyenesen, elektronikusan elérhető adatbázisból. A nem Magyarországon letelepedett gazdasági szereplő esetén a 2014/24/EU irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani az ajánlatkérő Kbt. 69. § (4) bekezdése szerinti felhívására. A Kbt. 65.§ (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A kapacitásait rendelkezésre bocsátó szervezetnek csatolni kell az ajánlatban a kapacitásait rendelkezésre bocsátó szervezet olyan - szerződésben, előszerződésben vagy más formában vállalt - kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.